
Da li čovjek koji je zakasnio na dio dženaze namaza treba to nadoknaditi i koji je način nadoknađivanja?


* 
* 
* 
* 
* 
* 
* 

 
Treba li nadoknaditi propuštene tekbire na dženazi?

Sunnet je onome ko je propustio neke tekbire na dženazi da ih nadoknadi. Dokaz tome je opći ***[hadis](https://pitajucene.com/search/Hadis/questions/ "Pretraži pitanja o hadisima")*** koji ukazuje na ovo, a u njemu se navodi: „Kada se uspostavi ***[namaz](https://pitajucene.com/search/Namaz/questions/ "Pretraži pitanja o namazu")***, idite da ga obavite smireno i bez žurbe. Ono što stignete klanjajte, a ono što vas prođe nadokanadite.“  

Nadoknadiće tako što će dio na koji je stigao smatrati početkom namaza, a dio koji naklanjava njegovim krajem zbog hadisa: „Dio namaza na koji ste stigli klanjajte, a dio na koji ste zakasnili, nakon toga upotpunite.“  

Ako npr. imama zatekne na trećem tekbiru donijeće tekbir, proučiti Fatihu. Kada imama donese četvrti tekbir, on će nakon toga donijeti tekbir i učiti salavate. Kada imam preda selam, on će donijeti i učiti dovu za umrloga veoma kratko. Kada sa njom završi donijeće četvrti tekbir, nakon kojeg će predati selam.1


fusnota:  

1 Medžmu’u fetava ve mekalati-š-šejh Abdu-l-l-Aziz ***[ibn Baz](https://pitajucene.com/search/Ibn+Baz/answers/ "Pretraži odgovore od šejh Ibn Baz")***,13/148-149.


Abdulaziz ibn Abdullah ibn Baz


Prijevod: ***[Senad Muhić](https://pitajucene.com/search/Senad+Muhi%C4%87/answers/ "Pretraži odgovore od prof. Senad Muhić")***


Revizija:  

***[Ersan Grahovac](https://pitajucene.com/search/Ersan+Grahovac/answers/ "Pretraži odgovore od prof. Ersan Grahovac")***  

<https://islamhouse.com/bs/fatwa/320326/>


